Document ID: 32014D0439

TARYBOS ĮGYVENDINIMO SPRENDIMAS 2014/439/BUSP
2014 m. liepos 8 d.
kuriuo įgyvendinamas Sprendimas 2012/642/BUSP dėl ribojamųjų priemonių Baltarusijai
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 31 straipsnio 2 dalį,
atsižvelgdama į 2012 m. spalio 15 d. Tarybos sprendimą 2012/642/BUSP (1) dėl ribojamųjų priemonių Baltarusijai, ypač į jo 6 straipsnio 1 dalį,
kadangi:
(1)
2012 m. spalio 15 d. Taryba priėmė Sprendimą 2012/642/BUSP, kuriuo nustatomos ribojamosios priemonės Baltarusijai;
(2)
Taryba mano, kad vienas asmuo turėtų būti įtrauktas į Sprendimo 2012/642/BUSP priede pateikto asmenų ir subjektų, kuriems taikomos ribojamosios priemonės, sąrašą;
(3)
Taryba taip pat mano, kad aštuoni asmenys turėtų būti išbraukti iš Sprendimo 2012/642/BUSP priede pateikto asmenų ir subjektų, kuriems taikomos ribojamosios priemonės, sąrašo;
(4)
todėl Sprendimo 2012/642/BUSP priedas turėtų būti atitinkamai iš dalies pakeistas,
PRIĖMĖ ŠĮ SPRENDIMĄ:
1 straipsnis
Sprendimo 2012/642/BUSP priedas iš dalies keičiamas pagal šio sprendimo priedą.
2 straipsnis
Šis sprendimas įsigalioja jo paskelbimo Europos Sąjungos oficialiajame leidinyje dieną.
Priimta Briuselyje 2014 m. liepos 8 d.

Labels: 18
5
11